van meer jaen den selven godshuyse de voirs goede en renten te
proffite hadde gerekent Topen bij dien en meer ande pointe
dat de selve jan fyen tvoirs godshuys en sijn goede ongemoeyt soude
laten en hadde hij den goeden phus van mateghem yet te volghen
dat hij dat dade en metten rechte Soe wert hier op ten uutsten
bijden vollen raide vand stat alle bescheit yerst aengehort en gevisentert
getermijneert ende den vors ptien voir recht uutgesproken dat
de vors jan fyen met sijnen scepen brieven en vervolghe verdoolt
wae aende goede inden vors scepen brieve begrepen mair hadde hij
elswair te volghen dat hij dat dade en metten rechte Actu in
pleno consilio aug xiiii
Item den dach van thoenen die op heden diende inde banc voir meye
en scepen van loven tusschen beatris spouron ter eender zijden en
pierarde sone lambrechts wilen le febure ter ande Es bij beide
den vors ptien uutgestelt tot van heden in eender maent
naestcomen om als dan te dienen gelijc hij op heden gedaen soude
hebben en dair op heeft de vors pierart geconsenteert dat
de vors beatris met kynnesse en niet getale inne doen sall
de vruchten nu wesen opde goede dair questie af is ende die
heeft sij gelooft te restituen oft zij ten eynde die goede met
rechte voerlieft Ende dair af is hair borghe consain spouron
hue sone Et pma act in pleno consilio aug xviii
Item symon kat der stat poirte die op heden dach van rechte
hadde voir de wet alhier teghen arnde berwouts schouth van
asten heeft hem opden dach van heden te rechte gepnteert teghen
den selven schouth die voir ooghen niet en quam mair screef
ontschout der stat dat hij niet comen en mochte mair dat hij altijt
tot eenen anden redeliken dage bereet soude wesen dair de vors
poirte protesteerde sijn costen vanden vors schouth te hebben dwelc
de stat te hemwert hielt en ovdroeght datmen den schouth scrve
soude soe verre hij onsen poirte yet bethijen woude dat hij hem dan
voir de weet tyersten eene gelegen dach goets tijts soude condige
cod